Solveig Kloppen: - Jeg tenkte at han var kjekk og sjarmerende - Se og Hør
GIFTET SEG: I 2005 giftet Solveig seg med ektemannen Kjartan Brügger Bjånesøy. Foto: SE OG HØRVis mer
Solveig Kloppen: - Jeg tenkte at han var kjekk og sjarmerende
TV 2-programlederen glemmer ikke sitt første møte med ektemannen Kjartan.
5. juni 2016 kl. 14.50
SEOGHØR.NO: I mai-utgaven av magasinet Tara, TV 2-programleder Solveig Kloppen (42) om det hektiske livet på hjemmebane, med barna Albert (8) og Klara (5) og ektemannen, journalisten Kjartan Brügger Bjånesøy (42).
På spørsmål om hvordan de får kjærestetid, svarer hun:
– Tja, la meg se. Når var vi ute og spiste sist? Jo, vi hadde en veldig hyggelig kveld på restauranten Victor. Det var rett før jeg ble gravid med Albert. Men vi er flinke til å settes oss ned ved kjøkkenbordet og dele en flaske vin. Og kanskje en flaske vin til, mens vi bytter på å være DJ.
Solveig møtte Kjartan i 2000, da han intervjuet henne for Dagbladet fredag. Rundt de tider var Solveig programleder for «Mandagsklubben» på TV Norge – og et dykk i TV-historien avslører en imponerende merittliste fra alle våre største kanaler.
Til Tara forteller hun om førsteinntrykket av han som tre år senere skulle bli hennes kjæreste: – Jeg tenkte at han var en kjekk, sjarmerende og hyggelig fyr. Men ikke noe mer enn det.
Paret fant imidlertid tonen og giftet seg i 2005.
Familien må flytte ut under innspilling
Solveig har i år gjort suksess med TV 2-programmet «En kveld hos Kloppen», hvor kjente nordmenn kommer hjem til henne.
Under innspillingen måtte familien flytte ut av huset.
Cecilie Skog besøker Kloppen - se video:
Solveig avslørte til Se og Hør tidligere i år at det ikke ble mottatt med jubel av alle.
- For å være helt ærlig så synes de det er sånn passe. De må flytte ut i perioder hvor opptakene pågår, siden det er for mye å rigge opp og ned mellom opptakene. Så vi leier en leilighet i nærheten. Det må kunne beskrives som et i-lands problem. Vi har ingen grunn til å klage.
Hun er imidlertid overbevist om at den hjemmekoselige rammen er en stor del av årsaken til programmets suksess.
- Det er en stor fordel at opptakene blir gjort hjemme hos oss. Da senker gjestene skuldrene, og stemningen blir lettere. Mange har spurt meg: «Hadde det ikke vært lettere å gjøre dette i studio?».